Sámán mís á məyɔŋ, bəbə́gán, mǐ kam, mǐ lāŋán á kūmáá ! Amú étɔ̄á dzī, mod ziŋ a zu tádí bīsíé, ńdɔ myǎkə́ə́ kig alɔ́ éyɔŋ bálɛ̂ mínā dɔ́ ! 6Amú, ma nyɔ́ mākúli Bəkaldéan, ayɔ̌ŋ yā á nə́ təge ai bidzǔgá, ńnə̄m ndúgúdu ai ayóŋ, á láwulu ábuí miǹnam nə́ bâkə bâfadi ézā bitɔbɔgɔ. 7Ayɔ̌ŋ tē anə bə́bə́lá ekɔ wɔ̌ŋ, lə́bēn lâbonde sósōō wōē ai edzóé dzíé. 8Bikabilí bíé byámbáda mim̀bíl bí lodo zə̌, byálóban bí lodo mvǎg yə ngǒngógóle. Bəbɛ́d bikabilí bóé báyə̄le hə ńyə́lán; bəbɛ́d bikabilí bóé básɔ̄ óyǎb. Báyə́le anə́ kōkombo yǎ ā tólan nə́ a kə lali. 9Bɔ́ bə́sə̄ bâzu á ńsa, məsú mə́ fyɛ́ge anə́ évūndū yā ńnam kídí, báwōlo miǹkóm anə́ ńsə̄ləg. 10Ayɔ̌ŋ tē lákpə́gələ miǹkúkúmá, lâbyandi miǹtómbá, lâbyandi məndá kɔ̄ā mə́sə, lâman bɛdē bikolá bí sí, á ngánɔŋ byə́m. 11Ńdɔ̄ á hḿ ńsísīm ó tsénde yǎ. Amú á ngānəman, a daŋá ńnyie éyə a ngáku étē; ényɔ́lɔ̄, ngul ńdzɔ e nə́ zāmbá wōē.